A képek és a leírás alapján esett a választásunk a Mishouse- ra, viszont sokkal többet kaptunk, mint amire számítottunk. Kedvesség, és hihetetlen vendégszeretet fogadott minket, amiért nem tudunk elég hálásak lenni.
A lakás nagyon tiszta és jó állapotú volt, és mindennel fel volt szerelve, amire szükségünk volt. A lakáshoz tartozik egy tetőterasz is, ahonnan varázslatos a panoráma. Tökéletes helyszíne az esti borozós, vacsorázós, beszélgetős, meghitt estéknek.
A ház nagyon jó környéken van, központi helyen, és minden elérhető távolságra található, gyalog is. Mi mindenhova gyalog közlekedtünk innen.
Aki szeretne Nápoly környékén utazgatni, annak is nagyon ajánlom, mert a metró és a központi vasútállomás is közel van.
A ház környékén minden megtalálható.
Alessandro nagyon sok utazási tippel látott el ottlétünk során, és bármikor kérdeztünk tőle valamit, azonnali választ kaptunk. Nagyon kedves, segítőkész, barátságos házigazda.
Már tervezzük, hogy mikor térünk vissza Nápolyba. És akkor is kizárólag a Mishouse jöhet szóba!